उन्होंने कहा कि रिट याचिका के लंबित होने के बावजूद, सूबे की सरकार टीपू सुल्तान की जयंती मनाने के लिए तैयार है और इससे जिले में सामाजिक अशांति और तनाव का माहौल पैदा हो रहा है. उन्होंने कहा कि 'राज्य की अदालत ने एक डेडलाइन तय की थी. इस तारीख के बीत जाने के बाद भी राज्य की सरकार ने अदालत में अपने तर्क पेश नहीं किए. इसके बाद कोर्ट ने पिछले हफ्ते सुनवाई की अनदेखी करने के कारण सरकार पर 1000 रुपए का जुर्माना आयद किया.' अगली सुनवाई के लिए 9 नवंबर का दिन तय किया गया है.